
NOTICE. 


Le  Roman  du  roi  Flore  et  de  la 
belle  Jeanne ,  qui  paroît  pour  la  pre- 
mière fois,  semble  être  connu,  jusqu'à 
présent ,  seulement  par  l'analyse  que 
nous  en  avons  donné,  il  y  a  quel- 
ques années ,  dans  la  Notice  sur  le 

Roman  de  La  Violette'^, avec  lequel  il  a 
plus  d'un  rapport.  Il  ne  se  trouve ,  à 
notre  connoissance ,  que  dans  le  ma- 
nuscrit de  la  Bibliothèque  Royale , 
fonds  de  Sorbonne  n^  454,  folio 
169  recto.  Ce  volume,  qui  paroît 
avoir  été  exécuté  dans  les  premières 
années  du  treizième  siècle  ,  contient, 
outre  le  délicieux  morceau  que  nous 
publions  aujourd'hui ,  d'autres  ro- 
mans ,  soit  en  vers ,  soit  en  prose , 
auxquels  nous  comptons  bien  ,  quel- 
que jour,  donner  la  lumière  de  l'im- 

*  Roman  de  la  Violette,  ou  de  Gérard  de 
Nevers,  en  vers,  du  treizième  siècle,  par  Giberi 
de  Montreuil,  à  Paris,  Silvestre,  1834,  in-8", 
pages  vj,vij. 

pression ,  si  elle  ne  leur  arrive  pas 
auparavant  d'autre  part. 

Nous  n'avons  peut-être  pas  besoin 
d'ajouter  qu'il  n'y  a  rien  d'historique 
dans  le  Roman  du  roi  Flore  et  de  la 
belle  Jeanne ,  que  ce  n'est  qu'un 
conte ,  mais  un  conte  exquis  à  côté 
duquel  la  littérature  romane  ne  peut 
rien  placer,  sinon  le  fabliau  d'Ju- 
cassin  et  Nicolette  ,  et  le  Roman  du 
comte  de  Ponthieu,  qui  rivalisent  avec 
lui  de  grâce  et  de  naïveté. 


LE 


ROMAN  DU  ROI  FLORE 


DE  LA  BELLE  JEANNE. 


En  ceste  partie  dist  li  contes  d'un  roi  ki 
et  à  non  li  rois  Flores  d'Ausai.  II  fu  molt 
boins  chevaliers  et  gentius  hon  de  haut  li- 
nage.  Cis  rois  Flores  d'Ausai  prist  à  fenme 
le  fille  au  prinche  de  Braîbant ,  ki  molt  fu 
gentius  fenme  et  de  grant  linage  ;  et  molt 
estoit  bielle  pucielle  cant  il  l'espousa  et 
gente  de  cors  et  de  façon  ;  et  dist  li  contes 
ke  elle  n'avoit  ke  xv.  ans  cant  li  rois  Flores 
le  prist,  et  il  en  avoit  xvij.  Molt  menèrent 

boine  vie  comme  joiiene  gent  ki  molt  s'en- 
tr'amoient;  mais  li  rois  Flores  ne  pooit 
avoir  nul  enfant  de  li  ;  dont  il  estoit  molt 
dolans,  et  elle  ausi  en  estoit  molt  courecie. 
Celle  dame  fu  molt  bielle,  et  molt  ama  Dieu 
et  sainte  Eglise,  et  si  estoit  si  bonne  au- 
mousniere  et  si  karitavle  ke  elle  paisoit  et 
reviestoit  les  povres  et  lor  baisoit  pies  et 
mains;  et  asmesiaus  et  as  mesielles  estoit- 
elle  si  privée  et  si  dévote  ke  li  sains  Esperis  » 
manoit  en  li.  Ses  sires,  li  rois  Flores,  aloit 
souvent  as  tournois  et  en  Alemagne  et  en 
Franche  et  en  mains  pais  là  ù  il  les  savoit , 
cant  il  estoit  sans  guère ,  et  i  fasoit  molt 
grans  despens  et  molt  déshonneur.  Or  lait  li 
contes  à  parler  de  lui  et  paroile  d'un  cheva- 
lier ki  manoit  en  le  marche  de  Flandres  et 
de  Hainnau.  Chil  chevaliers  fu  moltpreus 
et  molt  hardis  et  molt  seurs,  et  ot  à  fenme 
une  molt  bielle  dame  de  cui  il  avoit  une  • 
molt  bielle  fille,  ki  avoit  à  non  Jehane  et  es- 
toit en  l'eage  de  xij.  ans. 

Molt  fu  grans  parolle  de  celle  bielle  pu- 
cielle,  carentoutlepaisn'avoit  si  biele.  Sa 
mère  disoit  souvent  à  son  segnor  ke  il  le 
mariast;  mais  il  entendoit  si  à  siuir  lestour- 
noiemens  k'il  ne  li  caloit  gaires  de  sa  fdle- 
cant  à  marier,  et  tout  adiès  Teii  amousnes- 
toit  sa  famé  cant  il  venoit  des  tournois.  Chil 
chevaliers  avoit  un  eskuier  ki  avoit  non  Ro- 
bins,  ki  fu  li  plus  preus  eskuiers  c'on  trou- 
vast  en  nul  pais  ;  et  par  sa  proaice  et  par, 
son  boin  les  raportoit  souvent  ses  sires  le 
pris  dou  tournoiement  ii  il  aloit  ;  tant  ke  sa 
dame  li  dist  ensi  :  «  Robin ,  mesires  entent 
tant  à  ces  tornois  ke  je  n'en  sai  ke  dire  :  si 
en  sui  trop  courecie;  car  je  vosise  bien  k'il. 
meist  painne  et  kure  à  ma  fille  marier.  Si  te 
pri  par  amors  ke,  cant  tu  veras  le  point,  ke 
tu  li  dies  k'il  fait  trop  mal  et  trop  est  blas- 
més  cant  il  ne  marie  sa  bielle  fille,  car  il  n*a 
chevalier  en  cest  pais  tant  soit  rices,  ki  vo- 
lentiers nelepreist.»  —  «Dame,  dist Robins, 
vous  avés  bien  dit  ;  je  li  dirai  molt  bien,  car 

aiisi  me  croit-il  d'asés  de  choses,  et  ausi  fera- 
il  deceste,  je  croi.»' — «Robin,  dist  li  damcj 
je  te  pri  en  tous  gueuredons  de  ceste  be- 
songne.» — tDame,  distRobins,  g*en  sui  tous 
priiés.  Saciés  kejou  en  ferai  mon  pooir.»  • —  • 
«C'est  asés,»  dist  la  dame.  Ne  demora  gaires 
ke  li  chevaliers  mut  à  aler  à  .j.  tournoie- 
ment loing  de  son  païs.  Cant  il  vint  là  si  fu 
los  retenus  de  maisnie,  il  et  si  chevalier  k'il 
avoit  de  mesnie;  et  fu  sa  baniere  portée  à  l'os-  • 
tel  son  mestre.  Li  tournois  coumencha^  et  le 
fist  li  chevaliers  si  bien  parle  bien  fait  Robin 
son  eskuier,  ke  il  enporta  le  los  et  le  pris 
dou  tournoi  d'une  part  et  d'autre.  Au  secont 
jour  s'esmut  li  chevaliers  à  aler  vers  son. 
pais,  et  Robins  le  mist  à  raison  molt  de  fois, 
et  li  blas[ma]  molt  k'il  ne  marioit  sa  biele 
fille,  etpluiseurs  foisli  dist,  et  tant  keli  sires 
li  dist  :  «Robin,  tu  et  ta  dame  ne  me  laisés  en 
paise  de  ma  fille  marier;  mais  encorre  né  • 
sai-je  ne  voi  piersonne  en  mon  pais  à  cui  je 
le  donnasse.  >  —  «  A,  sire  !  dist  Robins,  il  n'a 

chevalier  en  vosire  paiis  ki  volentiers  ne  le 
preist.  »  —  «  Robin,  biaus  amis,  il  ne  valent 
riens  tout,  ne  je  ne  le  donroie  à  nul  d'aus;  si 
ne  sai  orendroit  piersonne  à  cui  jele  dounase 
fors  ke  à  .j.  tout  seul  homme,  et  si  n'est  mie. 
chevaliers.*  — *  Sire, or  le  me  dites,  distRo- 
bins,  et  je  parlerai  u  ferai  parler  si  sotil- 
ment  à  lui  ke  li  mariages  iert  fais.  » 

•—  €  Ciertes,  Robin,  dist  li  chevalier,  au 
sanblant  ke  je  te  voi  faire  vosroies-tu  bien 
ke  ma  fille  fust  mariée?  »  —  *  Sire,  dist  Ro- 
bins,  vos  dites  voir,  car  il  en  est  bien  tans.» 
— <  Robin,  dist  li  chevaliers,  puis  ke  tu  es  si 
tangres  ke  ma  fille  fust  mariée,  elle  sera  asés 
tos mariée  se  tu  t'iacordes.» — «Ciertes, sire,, 
dist  Robins,  jem'i  acorderai  volentiers.»  — 
t  Le  me  creantes-tu  ensi?  »  dist  li  chevaliers. 
«  Oïl ,  sire ,  »  dist  Robins.  «  Robin  ,  tu  m'as 
siervi  molt  bien,  et  l'ai  trouvé  preudomme 
et  loial,  et  tel  comme  je  sui  m'as-tu  fait,  et* 
ai  bien  par  toi  acuis  .v.c.  livrées  de  tiere,  car 
il  n'a  gaires  kege  n'en  avoie  ke  .v.c.Ore  en 

ai-ge  .M.  livrées;  si  te  di  ke  je  me  loc  moltde 
toi  :  et  por  çou  te  donrai-ge  ma  bielle  fille, 
se  tu  le  veus  prendre.» — «Ha,  sire  !  dist  Ro- 
bins,  por  Dieu  mierclii  !  ke  es-çou  ke  vous  di- 
tes? Je  sui  trop  povre  piersonne  pour  avoir . 
SI  haute  pucielle,  ne  si  riche ,  ne  si  bielle 
com  ma  dàmoisielle  est,  ne  je  n'afierc  pas  à 
li,  car  il  n'a  chevalier  en  ceste  tiere ,  tant 
soitgentiushom,  ki  ne  le  prenge  volentiers.» 
—  «  Robin,  saces  bien  ke  chevaliers  de  mon 
pais  ne  l'aura  jà;  mais  je  le  te  donrai,  se  tu 
vins,  et  si  te  donrai  avieuc  .cccc.  livrées  de  ma 
tiere.» — cHa,  sire!  dist  Robins,  espoir  vous 
me  mokiés.  >  —  c  Robin ,  dist  li  chevaliers , 
saces  ciertainnement  n'ou  fac.» — c  Ha,  sire  ! 
ma  dame  ne  ses  grans  linages  ne  s'i  voroient 
mie  acorder.» •—  «Robin,  dist  li  chevaliers, 
riens  de  ceste  chose  ne  feroie  pour  aus  tous. 
Tien,  veschi  mon  gant  ;  je  te  raviesc  de  .cccc. 
livrées  de  tiere  et  le  te  garandirai  par  tout.  » 
— •«  Sire,  dist  Robins,  je  ne  le  refuserai  mie , 
cest  biaus  dons,  puis  ke  je  voi  ke  c'est  à  cier- 

les.  »  —  «  Robin ,  dist  11  chevaliers ,  lu  as 
droit.  »  Li  chevaliers  li  balla  son  gant ,  et  le 
raviesti  de  la  tiere  et  de  sa  bielle  OUe. 

Tant  esra  li  chevaliers  par  ses  journées 
k'il  vint  en  son  pais  ;  et  cant  il  fu  venus,  sa 
fume  ,  ki  molt  fu  bielle  dame ,  li  fist  molt 
grant  joie  et  li  dist  :  «  Sire,  pour  Dieu  !  pen- 
sés de  vostre  bielle  fille  ke  elle  soit  mariée.» 
— e  Dame,  dist  li  sires,  tant  en  avés  parlé  ke 
je  l'ai  mariée.  > —  <  Sire,  dist  la  dame,  à  kui?» 
— tCiertes,  dame,  je  l'ai  donné  à  tel  homme 
ki  ne  faura  jà  k'il  ne  soit  preudom  :  je  l'ai 
douné  Robin  mon  eskuier.i— «Robin?  laseî 
dist  la  dame,  Robins  n'a  nient,  et  si  n'a  si 
vallant  chevalier  en  tout  cest  pais  ki  ne  le 
presist  volentiers.  Ciertes  Robins  ne  l'aura 
jà.»  —  «Si  ara,  dame,  dist  li  chevalier,  car  je 
l'en  ai  raviestu,  et  li  ai  donné  aveuc  ma  fille 
.cccc.  livrées  de  liere,  et  tout  çou  li  doi-je 
garandir  et  garandirai.  »  Cant  la  dame  oï 
çou,  si  en  fu  molt  dolante  et  dist  à  son  se- 
gnor  ke  Robin  ne  l'aroil  jà.  «  Dame,  dist  li 

sires,  si  ara,  veuliiés  u  non  veuliiés'î  kar  je  ii 
ai  en  couvent,  si  li  tenrai.»  Quant  la  dame  en- 
tent son  segnor,  si  s'en  entre  en  sa  canbre 
et  coumencha  à  plorer  et  à  faire  grant  deul. 
Apriès  le  deul  k'elle  ot  mené  elle  envoie 
kesre  ses  frères  et  ses  neveus  et  ses  cousins 
giermains,  et  lor  moustra  çou  ke  ses  sires  vo- 
loit  faire  ;  et  il  dient  :  t  Dame,  ke  volés-vous 
ke  nous  en  façons?  nous  ne  volons  pas  aler 
encontre  vo  segneur ,  car  il  est  chevaliers 
preus  et  hardis  et  poisans;  et  d'autre  part  il 
puet  faire  de  sa  fille  sa  volenté  et  de  sa  tiere 
k*il  a  acuise  ;  et  saciés-vous  bien  ke  nous 
n'en  penderonsjà esku  à  col.»  —  «  Non,  lase  ! 
dist  la  dame,  ensi  n'aura  jamès  mes  quers 
joie  se  je  pierc  ma  bielle  fille.  Au  mains, 
biau  segnour ,  vous  pri-jou  ke  vous  li  monstres 
ke  s'il  le  fait  ensi,k'il  ne  fera  pas  bien  ne  s'ou- 
nour.  >  — -  cDame,  dient  cil,  la  moustrance  fe- 
rons-nous volentiers.»  Il  en  vindrent  au  che- 
valier, etli  ont  moustré  aukes  bien  la  beson- 
gne,  et  il  lor  respondi  molt  courtoisement  : 

tBiel  segnor,  je  vos  dirai  ke  je  ferai  pour  l'a- 
mour  (le  vous.  S'il  vos  plaist,  je  desferai  le 
mariage  en  tel  manière  conme  je  dirai  :  vous 
iestes  riche  entre  vous  et  de  grant  tiere, 
vous  iestes  ami  proçain  à  ma  bielle  fille,  oui 
je  molt  aim  :  se  vous  li  volés  donner  .iiij.  c. 
livrées  de  tiere  je  desferai  le  mariage,  et 
sera  allours  mariée  par  vostreconsel.» — cEn 
non  Dieu  î  respondirent  cil,  nous  n'i  béons 
mie  tant  à  mauté.» — cOre,  dist  li  chevaliers, 
puis  k*il  est  ensi  ke  vous  ne  volés  mie  çou 
faire,  ore  me  laisiés  donkes  faire  de  ma  fille 
mon  talent.»  —  c  Sire,  volentiers,»  respon- 
dent  cil.  Li  chevaliers  manda  son  kapelain 
et  amena  sa  bielle  fille  et  le  fist  fiancier  à  Ro- 
bin et  mist  jour  d'espouser.  Lors  au  tiere 
jour  Robins  dist  et  pria  son  segnour  k'il  le 
feist  chevalier,  car  il  n'afioit  pas  kil  presist  si 
haute  fenme  ne  si  bielle  devant  k'il  fust  cheva- 
liers. Ses  sires  en  ot  gra[n]t  joie  ;  si  fu  lende- 
main fais  chevaliers,  et  au  tiere  jour  espousa 
la  bielle  pucielle  à  grant  fieste  et  à  grant  joie. 

2* 

Qant  mesire  Robicrs  fu  chevaliers,  si  dist 
à  son  segnour  ensi  :  t  Sire,  vous  m  avés  fait 
chevalier,  et  voirs  est  ke  je  voai  por  péril  de 
mort  la  voie  à  Saint-Jakeme  lendemain  ke 
je  seroie  chevaliers  :  si  vos  pri  k'il  ne  vos 
anuït,  car  demain  au  matin  il  me  convient 
mouvoir  si  tos  comme  jou  aurai  vostre  bielle 
fille  espousée ,  car  pour  riens  je  n'enfrain- 
droie  mon  veu.»  —  <  Ore,  mesire  Robier,  si 
lairés  ensi  ma  bielle  fille,  et  vous  en  irés  ensi! 
ciertes,  molt  en  ferés  à  blasmer.  »  —  c  Sire, 
dist-il ,  je  revenrai  asés  tos ,  se  Dieu  plaist , 
car  ceste  voie  il  me  couvient  faire  par  tor- 
che.» Tant  keuns  chevaliers  de  la  court  au 
segnor  entendi  ces  parolles ,  si  blasma  molt 
monsegneur  Robiert  cant  il  laisoit  sa  bielle 
fenme  en  cel  point.  Et  mesire  Robiers  li  dist 
ke  faire  le  couvenoit.  c  Ciertes,  dist  li  cheva- 
liers, ki  otà  non  mesires  Rauous,  se  vous  en 
aies  ensi  à  Saint-Jakeme  sans  atoucier  à  vos- 
tre bielle  fenme,  je  vous  ferai  cous  avant  ke 
vous  revegniés ,  et  vous  en  dirai  au  revenir 

bonnes  ensengnes  ke  j'arai  eu  part  de  li  ;  si  y 
mêlerai  ma  tiere  contre  la  vostre  ke  mesires 
vous  a  (lounëe,  car  j'ai  bien  .iiij.c.  livrées  de 
tiere  aiisi  conme  vous avés.  >  —  t  Ciertes,  dist 
mesire  Robiers,  ma  fenme  n'est  pas  de  telle 
estrasion  ke  elle  se  mefeist  vers  moi,  et  che 
ne  poroie-jou  croire  en  nulle  manière,  et  je 
ferai  la  fremalle,  s'il  vous  plaist.  » — «Oïl,  dist 
mesire  Raous,  le  me  fianciés-vous  ensi  ?  »  — 
«  Oïl,  bien,  dist  mesire  Robiers.  Et  vous?  > — 
tMo!  ausi.  Or  alons  à  monsegneur  et  li  recor- 
dons nos  cou  venences .  » — «  Ce  veul-ge  bien ,  » 
dist  mesire  Robiers.  Et  il  en  vienent  au  se- 
gnor,  et  fu  recordée  la  fremalle ,  et  le  fian- 
cierent  à  tenir  de  recief. 

Au  matin  espousa  mesire  Robiers  la  bielle 
pucielle,  et  apriès  tantos  conme  li  messe  fu 
dite,  se  parti  de  l'ostel  et  laisa  les  noches  et 
se  mist  à  la  voie  pour  aler  à  Saint-Jakeme. 
Mes  or  se  taist  li  contes  de  lui  et  parolle  de 
monsegneur  Raoul ,  ki  fu  en  grant  pensée 
coument  il  peuust  gaegnicr  la  fremalle  et 

gésir  à  la  bielle  dame.  Et  dist  li  contes  ke  la 
dame  se  maintint  molt  sinplement  tant 
comme  ses  sires  fu  en  la  voie,  et  alloit  au 
moustier  volentiers  et  prioit  Dieu  k'il  li  ra- 
menast  son  segnour;  et  mesire  Rauous  se 
penoit  molt  d'autre  part  coument  il  peust 
gaegnier  la  fremalle,  car  grant  doute  avoit 
de  tiere  pierdre.  Il  parla  à  la  vielle  ki 
manoit  aveuc  la  bielle  dame,  et  li  dist  ensi 
ke  se  elle  pooit  tant  faire  ke  elle  le  meîst 
en  lieu  et  en  iestre  ke  il  peuust  parler  à  ma- 
dame Jehane  à  consel  et  ke  il  en  peuust  avoir 
sa  volenté,  il  li  donroit  molt  d'avoir  si  k'il 
ne  seroit  jamès  eure  k'elle  ne  fust  riche. 
€  Ciertes ,  sire ,  dist  li  vielle ,  vous  iestes  si 
biaus  chevaliers  et  si  sages  et  si  courtois  ke 
madame  vous  deveroit  molt  bien  amer  par 
amours,  et  jou  i  meterai  paine  de  tout  mon 
pooir.»  Et  li  chevaliers  sache  tantos  .xl.  sols, 
si  li  donne  pour  reube  achater.  La  vielle  les 
prist  volentiers  et  les  mist  en  sauf,  et  dist  k'elle 
parleroit  à  sa  dame.  Li  chevaliers  se  parti 

de  la  vielle,  et  li  vielle  remesl  et  mist  à  rai- 
sou  sa  dame,  cant  elle  revint  dou  mouslier, 
et  li  dist  ensi  :  «  Dame,  pour  Dieu  I  car  me 
dites  voir  ;  mesires,  cant  il  ala  à  Saint-Ja- 
keme,  avoit-il  onkes  geuaveukes  vous?»  — 
«  Pour  coi  le  dites-vous,  dameHiersent?  »  — 
€  Dame,  pour  çou  ke  je  croi  ke  vous  soies  en- 
cliore  boine  pucielle .  > — <  Ciertes,  dame  Ilier- 
sent,  si  sui-je  vraiement;  car  je  ne  counui 
honkes  femme  à  tel  cose  faire.»  —  cDame, 
dist  dame  Hiersens,  c'est  grans  damages;  car 
se  vous  saviés  keles  femmes  ont  tant  de  goie 
cant  elles  sont  aveukes  homme  ke  elles  ain- 
ment,  vous  diriés  bien  k'il  n'est  nulle  si  grans 
goie  ;  et  pour  çou  m'esmicrvelle-jou  molt  ke 
vous  n'amés  par  amours  ausi  coume  ces  autres 
dames  ki  toutes  ainment.  Et  se  il  vous  plai- 
soit,  de  çou  vous  est-il  bien  avenu  ;  car  je 
counoise  .j.  chevalier  biel  et  preu  et  sage  ki 
volentiers  vous  ameroit ,  et  est  molt  rices 
liom,  et  est  plus  biaus  ke  ne  soit  li  couars 
fallis  ki  vous  a  laisie;  et  se  vous  l'osés  amer. 

vous  avérés  can  ke  vous  oserés  demander, 
et  si  avérés  tant  de  goie  conme  nulle  dame 
plus.  » 

Tant  li  dist  la  vielle  de  teus  parolles  ke 
l'aiguillons  de  nature  soumounoit  aukes.  La 
dame  li  demanda  ki  cil  chevaliers  estoit  ; 
«Qui  est-il,  dame?  en  non  Dié,  on  le  doit 
bien  noumer  :  c'est  li  biaus,  li  preus,  li 
hardis  mesire  Rauous,  ki  est  de  la  mesriie 
vostre  père,  li  plus  courtois  quers  ke  on  sa- 
che.» —  «  Dame  Iliersent,  dist  la  dame,  lais- 
siés  teus  parolles  ester  ;  si  ferés  bien ,  car 
je  n'ai  pas  talent  de  moi  mesfaire  ne  si  ne 
suipasdel'estrasion.» — «Dame,  dist  la  vielle, 
je  le  Savoie  bien  :  jamès  ne  sarés  ke  la  joie 
espiaut  cant  hom  abite  à  famé.  »  Ensi  demora 
la  chose.  Mesires  Rauous  revint  à  la  vielle  ; 
et  elle  li  conta  coument  elle  avoit  parlé  à  sa 
dame  et  çou  k'elle  li  ot  respondu.  c  Dame 
Hiersent ,  dist  li  chevaliers ,  ensi  doit  res- 
pondre  boine  dame  ;  mais  vous  parlerés  en- 
chore  àli,  car  on  ne  fait  pas  au  premier  cop 

sa  besongne;  ettencs,  vesclii  .xx.  sols  poui" 
akater  une  penne  à  voslre  sourcot.»  La  vielle 
prist  l'argent,  et  parla  à  la  dame  souvent; 
mais  riens  ne  valoit.  Tantala  li  tans  avant  ke 
on  oï  nouvielles  ke  mesire  Robiers  revenoit 
deSaint-Jakeme,  etk'ilestoitjà  priés  de  Pa- 
ris. Tos  fu  seue  cesle  nouvielle  ;  et  mesire 
Raous,  ki  ot  paour  de  pierdre  sa  tierre,  re- 
vint à  la  vielle  et  parla  à  li,  et  elle  lidist  ke 
elle  ne  pooit  maitre  fin  à  sa  besongne,  mes 
elle  feroit  bien  tant  pour  l'amour  de  li,  s'il 
le  devoit  desiervir,  ke  elle  le  meteroit  en  tel 
point  k'il  n'auroit  en  la  mason  ke  li  et  sa 
dame  :  adonc  en  porroit-il  faire  sa  volenté,  u 
par  son  gré  u  à  forche.  Et  il  li  dist  ke  il  ne 
demandoit  autre  chose.  «  Or,  dist  la  vielle, 
mesires  venra  dedens  viij.  jours,  et  je  fe- 
rai ma  dame  bagnier  en  sa  canbre,  et  envoie- 
rai  toute  la  mesnie  hors  de  mason  et  hors 
dou  chastiel  :  adont  si  pores  venir  bagnier 
en  sa  canbre,  et  ensi  porés-vous  avoir  vo  ta- 

lent  de  H,  u  boin  gré  sien  u  mau  gré  sien  *.  > 
— tVous  avésbien  dit,  >  dist-il.  Ensi  demora 
la  chose  tant  ke  mesire  Robiers  manda  k'il 
venoit,  et  k'il  seroit  à  Tostel  le  diemenche. 
Et  la  vielle  fist  la  dame  bagnier  le  geusdi 
devant,  et  fu  li  bains  en  la  canbre,  et  la 
bielle  dame  entra  ens.  Et  la  vielle  manda  mon- 
segneiir  Raoul,  et  il  i  vint;  apriès  envoia  la 
vielle  envoies  (sic)  toute  la  gent  de  Tostel  fors 
de  laiens.  Mesire  Rauous  vint  en  la  canbre 
et  entra  ens  et  salua  la  dame,  mes  elle  ne  le 
respondi  pas  à  son  salu ,  ains  li  dist  ensi  : 
«  Mesire  Raoul ,  vous  n'estes  mie  courtois. 
Ke  savés-vous  ore  se  il  m'est  biel  de  vostre 
venue? Kedehait ait  vilains  chevaliers!  >  Et 
mes[ir]e  Raous  li  dist  :  t  Madame,  pour  Dieu, 
mierchi  !  je  muir  pour  vous  à  dolour.  Por 
Dieu!  aiiés  pité  de  moi.» — «  Mesire  Raoul, 
dist-elle,  je  n'en  aurai  jà  mierchi  en  tel  ma- 

*  Le  copiste  a  répété  ici,  par  erreur,  les  troi»  der- 
niers mots. 

nicrc  que  je  soie  jà  à  nul  jour  vos  soi- 
gnons; et  saciés  bien  ke  se  vous  ne  me  lai- 
siés  en  pais,  ke  je  le  dirai  monsegnour  mon 
père  Tounour  ke  vous  me  rekairés  ;  car  je  ne 
sui  pas  telle.» — €  Non,  dame!  est-il  donc  en- 
si?» — -fOil,  voir,»  disl-elle.  Lors  s*aproclia 
de  li  mesire  Raous  et  l'enbracha  fort  entre 
ses  bras,  ke  il  avoit  fors,  et  le  traist  fors  dou 
baing  toute  nue  et  l'enporte  viers  son  lit;  et 
si  tos  corn  il  l'ot  forstraite  dou  baing,  si  vit 
une  noire  take  ke  elle  avoit  en  la  diestre 
ainne,  aukes  priés  de  sa  nature  ;  si  pensa 
adont  ke  çou  esloient  boines  ensengnes  k'il 
avoit  geu  à  li.  Ensi  com  il  le  portoit  viers 
son  lit  ses  esporons  ahoka  à  la  sarge  au  coron 
du  lit,  viers  les  pics;  et  chei  li  chevaliers  à 
toute  la  dame,  il  desous  et  elle  deseure  ;  et 
elle  se  leva  en  tant,  et  prist  une  buse  et  en 
feri  mon  segneur  Raoul  par  mi  le  visage  si 
k'il  li  fait  plaie  grant  et  parfonde,  et  li  sans 
en  ciet  à  tiere.  Et  cant  mesire  Raous  se 
senti  ensi  navré,  si  n'ot  pas  grant  talent  de 

dosnoiier,  ains  se  leva  et  s'en  ala  à  tout  le 
cop  fors  de  la  canbre;  et  fist  tant  k'il  s'en 
vint  à  son  ostel,  ù  il  avoit  plus  d'une  lieue  ; 
si  fist  sa  plaie  afaitier.  Et  la  bonne  dame 
rentra  en  son  baing,  et  apiela  dame  Hiersent 
et  li  conta  l'aventure  dou  chevalier. 

Molt  fist  li  pères  à  la  bielle  dame  grant 
aparel  encontre  la  venue  monsegneur  Ro- 
biert ,  si  semonst  molt  de  gent ,  et  demanda 
monsegneur  Raoul  son  chevalier  k'il  i  venist  ; 
mais  il  manda  k'il  n'i  pooit  venir,  car  il  es- 
toit  malades.  Au  diemenche  vint  mesire  Ro- 
biers  et  fu  molt  bielement  recheus ,  et  li  pè- 
res à  la  bielle  dame  ala  kesre  monsegneur 
Raoul  et  le  trouva  blecié ,  et  li  dist  ke  jà 
pour  çou  ne  demandroit  k'il  ne  venist  à  la 
fieste.  Il  atourna  son  vis  et  sa  plaie  al  plus 
biel  k'il  pot,  et  vint  à  la  fieste,  ki  fu  toute 
jour  molt  grans  de  boire  et  de  mangier  et  de 
baus  et  de  karolles.  Cant  vint  à  la  nuit,  si  ala 
coucier  mesire  Robiers  aveuc  sa  famé;  et  elle 
le  reçut  molt  joiousement,  si  comme  boine 

dame  doit  faire  son  segnor.  Si  furent  en  goie 
et  en  fiesle  le  plus  de  la  nuit.  Au  matin  fu 
grans  la  fieste  et  fu  li  mcngiers  aparelliés,  si 
mengierent.  Quant  vint  apriès  disner  si  mist 
mesire  Raous  à  raison  monsegneur  Robiert 
et  li  dist  ke  il  avoit  gaegnié  sa  liere ,  car  il 
avoit  counute  sa  famé  karnelment,  à  toutes 
ces  ensengnes  ke  elle  a  une  noire  ensengnc 
en  sa  diestre  cuise  et  .j.  porion  priés  de  son 
guiel.  t  Ce  ne  sai-je  mie ,  dist  mesire  Ro- 
biers ,  car  ge  n'i  ai  mie  regardé  si  de  priés.» 
—  t  Or  vos  di-ge  dont,  fait  mesire  Raous, 
sour  le  fianclie  ke  vous  m'avés  donnée,  ke 
vous  i  prendés  garde  et  me  faciès  droit.  » — 
€  Si  ferai-jou ,  dist  mesire  Robiers ,  vraie- 
ment.  >  Canl  vint  à  la  nuit ,  mesire  Robiers 
jua  à  sa  famé,  et  trouva  et  vit  en  sa  diestre 
cuise  le  tace  noire  et  le  porion  aukes  priés 
de  son  biel  juiiel;  et  cant  il  sot  çou,  si  fu 
molt  dolans.  Il  vint  à  lendemain  à  monse- 
gneur Raoul  et  dist  devant  son  segnor  k'il 
avoit  pierdue  la  fremalle.  Molt  fu  toute  jour 

coureciés.  Cant  il  fu  anuiiië  il  s'en  vint  à 
l'estable ,  et  mist  sa  sielle  en  son  palefroi,  et 
isi  del  osiel ,  et  enporta  çou  qu'il  pot  avoir 
d'argent,  si  se  mist  au  chemin  vers  Paris; 
et  cant  il  fu  à  Paris,  .iij.  jours  y  segourna. 
Si  laitli  contes  à  parler  de  lui ,  si  paroUe  de 
sa  fenme. 

Chi  endroit  dist  li  contes  ke  molt  fu  la 
bielle  dame  dolante  et  courecie  cant  elle  ot 
ensi  desmanevéson  segnor;  molt  pensa  por 
coi  c'estoit,  si  plora  et  fist  grant  deul  et  tant 
ke  ses  pères  vint  à  li  et  li  dist  k'il  amast 
mius  ke  elle  fust  enchore  à  marier,  car  elle 
li  avoit  fait  honte  et  tous  ceus  de  son  linage; 
et  li  conta  coument  et  pour  coi.  Cant  elle 
oï  çou,  si  fu  trop  dolante  et  nia  trop  drument 
le  fait  ;  mais  riens  ne  valu  ,  car  on  set  bien 
ke  renoumée  est  si  enviers  toutes  fenmes 
ke  se  une  famé  s'ardoit  toute,  ne  seroit-elle 
mie  creue  d'un  tel  mesfait  cant  on  li  a  mis 
sus. 

La  nuit ,  au  premier  somme ,  se  leva  la 

dame  et  prist  tous  ses  deniers  ke  elle  avoit 
en  ses  chofres ,  et  prist  un  ronci  et  une  bou- 
che ,  et  se  misl  au  chemin  ;  et  avoit  fait  cho- 
per  ses  J)ielles  traices ,  et  fu  autresi  atirés 
com  uns  eskuiiers.  Et  esra  tant  par  ses  jour- 
nées k'elle  vint  à  Paris ,  et  aloit  apriès  son 
segnor,  et  bien  afremoit  ke  jamès  ne  fmeroit 
devant  k'elle  l'aroit  trouvé.  Si  chevauçoit 
com  eskuiers.  Et  isi  à  une  matinée  hors  de 
Paris,  et  s'en  aloit  le  chemin  d'Orliens,  et 
tant  ke  elle  vint  à  la  tombe  Ysoré  *  ;  et  là 
acousiuy-elle  monsegneur  Robiert  son  se- 
gnour.  Canl  elle  le  vit,  si  en  fu  molt  lie,  si 


*  Sarrazin  lue  par  Guillaume  d'Orange.  Voyez  le 
manuscrit  de  la  Bibliothèque  Royale  n^CQSb,  £"259 
i",  col.  2,  V.  1  ;  les  manuscrits  du  Musée  Britannique, 
Bibliothèque  du  Roi,  20.  d.xï,  folio  193  verso,  col.  3 
{Ci comence  comrnent  Guillaumes  fu  moines  et  hcrmi- 
les,  et  comment  ilala  aus poisons  à  la  mer,  et  comment 
il  fut  pris  des  Sarrazins  et  menez  à  Paterne,  et  com' 
ment  il  fu  délivrés  et  puis  se  combati  à  Ysoré  devant 

s'acosta  priés  de  lui  et  le  salua,  et  il  li  rendi 
son  salu  et  li  dist  :  «  Biaus  amis  »  Dieu  vous 
doinst  joie  !  >  —  «  Sire ,  dist-il ,  dont  iestes- 
vous  ?»  —  e  Ciertes ,  biaus  amis ,  je  sui  de 
viers  Hainnau.  >  —  «  Sire ,  et  ù  alés-vous?  > 
—  t  Ciertes ,  biaus  amis ,  je  ne  sai  mie  très 
bien  là  ù  jou  vois  ne  là  ù  je  demorai;  ains 
me  couvient  aler  là  ù  fortune  me  menra,  ki 
m'est  asés  divierse ,  car  jou  ai  pierdu  la 

Paris)  ;  et  les  Manuscrits  françois  de  la  Bibliothèque 
du  Roi,  par  M.  Paulin  Paris,  t.  I,  p.  22. 

A  Paris ,  il  y  a  près  de  la  barrière  Saint- Jacques , 
au  bas  du  monticule  Mont-Souris,  et  à  peu  de  dis- 
tance de  la  route  d'Orléans,  une  rue  qui  porte  le 
nom  de  Tombe  Isoire. 

Dans  une  petite  pièce  relative  aux  enseignes  de 
Paris  dans  le  xvi*  siècle,  que  M.  Jubinal  a  publiée 
pour  la  quatrième  fois  en  croyant  donner  une  édi- 
tion pr inceps,  on  lit  :  « ....  et  pour  garder  notre  feste 
sans  débat,  nous  prendrons  Ysoré  et  Guillaume  au 
court-nez,  en  la  place  Maubert,  »  Mystères  inédits 
du  quimième  siècle j  tome  I,  p.  374,  375. 


—  31  — 

riens  el  mont  ke  jou  onkes  mius  amai ,  et 
elle  m'a  ensi  pierdu,et  si  ai  picrdue  ma  tiere 
ki  asés  estoit  et  grans  et  bielle  ;  mais  cou- 
ment  avés-vous  non,  nekel  part  vous  menra 
Dieus?  »  —  €  Ciertes;  sire ,  dist  Jehans ,  je 
cuie  ke  g  irai  versMarselle  sour  le  mer,  là  ù 
il  a,  espoir,  guesre  :  si  siervirai  là  aucun 
predomme  entour  oui  j'aprenderai  d'armes , 
se  Dieu  plaist,  car  je  sui  si  mesfais  en 
mon  pais,  ke  je  n'i  porai  mes  en  pieche  pais 
avoir.  Et  vous  me  sanblés,  sire,  chevaliers; 
si  vous  sierviroie  molt  volontiers ,  se  il  vous 
plaisoit  ;  ne  de  ma  compagnie  ne  porés-vous 
mie  enpirier.  »  —  c  Biaus  amis ,  dist  mesire 
Robiers ,  chevaliers  sui-je  voirement,  el  là 
il  je  cuideroie  k'il  eus  ghesre  me  trairoie- 
jou  volentiers;  mes  or  me  dites  coument  vous 
avés  non.  »  —  <  Sire ,  dist-il ,  jou  ai  à  non 
Jehans.  »  —  t  Che  soit  à  boin  eur  !  >  dist  li 
chevaliers.  «  Et  coument ,  sire ,  avés-vous 
non?  »  —  €  Jehan  ,  dist-il ,  g'ai  à  non  Ro- 
biers. »  —  t  Mesire  Robiert ,  or  me  retenés 

donkes  à  vostre  eskuier,  et  je  vous  siervirai 
à  mon  pooir.  »  —  €  Jehan ,  je  le  ferai  vo- 
lentiers  ;  mais  j'ai  si  poi  d'argent  ke  il  me 
couvenra  mon  cheval  vendre  ains  tierc  jour, 
si  ne  sai  ke  faire  de  vous  retenir.  >  —  t  Sire, 
dist  Jehans ,  or  ne  vous  esmaiiés  mie;  car 
Dieus  vous  aidera,  se  Dieu  plaist;  mes  di- 
tes-moi ù  vous  vorés  mengier  dou  disner.  » 

—  €  Jehan ,  mes  disners  sera  tos  fais ,  car 
je  n'ai  mie  de  tous  deniers  .iij.  sous  de  pa- 
risis.  »  —  e  Sire ,  dist  Jehans ,  or  ne  vous  es- 
maiiés mie  ,  car  jou  ai  priés  de  .x.  livres  de 
tournois  ki  ne  vous  fauront  mie  ke  vous 
n'en  aiiés  pour  vo  despens  à  vostre  volenté.» 

—  €  Biaus  amis  Jehan,  grant  miercis!» 
Lors  s'en  vont  grant  hoire  à  Mon-le-Heri. 
Illeuc  apresta  Jehans  à  mangier  son  segnor, 
si  mangierent.  Gant  il  orent  mangiet,  si 
dormi  li  chevaliers  en  .j.  lit ,  et  Jehans  à  ses 
pies.  Gant  il  orent  dormi ,  Jehane  mist  les 
frains;  si  montèrent  et  se  misent  au  chemin, 
si  esrerent  tant  part  lor  journées  k'il  vinrent 

à  Marselle  sour  mer;  mais  de  guère  n'oirent- 
il  onHes  parler,  si  en  furent  molt  dolant. 
Mais  à  tant  se  laist  (i  contes  d'ans  .ij.,  si  re- 
tourne à  parler  de  monsegneur  Raoul ,  ki 
ot  par  fauselé  gaegnié  la  liere  monsegneur 
Robiert. 

Chi  endroit  dist  li  contes  ke  tant  tint  me- 
s[ir]e  Raous  la  tiere  monsegneur  Robiert  sans 
droite  cause  plus  de  vij.  ans.  Si  li  prist  une 
grans  maladie ,  et  de  celle  maladie  fu  aukes 
aflis,  ke  il  fu  ensi  ke  sour  le  point  de  la  mort. 
Et  douta  molt  le  pecié  qu'il  ot  de  la  bielle 
dame,  la  fille  à  son  segnor,  et  de  son  mari 
meisme,  ki  ensi  estoient  pierdu  anbedui  par 
l'ocoison  de  son  malise.  A  grant  mesaise  fu 
dou  pecié,  ki  esloit  sigranske  il  ne  s'en  osoit 
conûeser.  .J.  jour  avint  ke  il  fu  tropdestrois 
de  sa  maladie  :  il  manda  son  kapelain ,  k'il 
amoit  molt ,  kar  trouvé  l'avoit  preudomme 
et  loial  ;  si  li  dist:  c  Sire ,  ki  iestes  mes  pè- 
res empriès  Dieu,  je  cuic  bien  morir  de 
ceste  maladie  :  si  vous  pri  pour  Dieu  ke  vous 

m'aidiés  à  consellier,  car  grant  mestier  en 
ai;  car  jou  ai  fait  .j.  pecié  si  lait  et  si  oskur 
ke  envis  en  arai  merci.  »  Li  capelains  li  dist 
k'il  deist  hardiement ,  et  il  l'en  aideroit  à 
consellier  à  son  pooir  ;  tant  ke  mesire  Raoul 
li  conta  tout  ensi  ke  vous  avés  devant  oï.Et 
li  pria  pour  Dieu  k'il  l'en  dounast  consel, 
k'envis  en  cuidoit  avoir  pardon ,  si  estoit 
grans  li  peciés.  «  Sire,  dist-il,  orne  vous  es- 
maiiés  mie,  car  se  vous  volés  faire  la  penan- 
che  ke  je  vous  engoinderai  je  prenderai  sour 
moi  et  sour  m'arme  le  pecié  ke  vous  en  serés 
cuites.  » — «  Or  dites  dont,  »  distli  chevaliers, 
t  Sire,  distil,  vous  prenderés  la  crois  d'ou- 
tre-mer, et  si  mouverés  à  aler  dedens  cest 
an  ke  vous  serés  garis ,  et  livesrés  plaiges  à 
Dieu  ke  vous  ensi  le  ferés ,  et  en  tous  les 
lius  il  on  vos  demandera  l'ocoison  de  vostre 
voie ,  vous  le  dires  à  tous  cens  ki  le  vous  de- 
manderont. »  —  a  Tout  çou  ferai-je  bien,  > 
dist  li  chevaliers.  eSire,  ordonnés  dont  boins 
plaiges.  >  —  «  Yolentiers ,  dist  li  chevaliers. 

Vous-meismes  demorés  pour  mi ,  et  je  vos 
creanc,  comme  chevaliers,  ke  je  vos  en 
acuiterai  bien.  >  —  €  Sire ,  dist  li  chape- 
lains, de  par  Dieu  !  et  g'en  sui  plaiges.  »  Li 
chevaliers  tourna  à  respas  et  fu  tous  garis , 
et  pasa  li  ans  k'il  n'ala  pas  outre-mer.  Li 
chapelains  li  dist  aukes  son  veut ,  et  il  tenoit 
ausi  com  à  trufe  la  couvenanchc  ;  et  tant  ke 
li  kapelains  li  dist  ke ,  s'il  ne  l'acuitoit  en- 
viersDieu  de  la  plegerie  ù  il  l'avoit  mis,  il 
le  conteroit  au  père  à  la  bielle  damoisielle 
ki  ensi  estoit  pierdue  par  lui.  Quant  li  cheva- 
liers oï  çou,  si  dist  au  kapelain  ke  dedens  de- 
mi-an il  mouveroit  au  pasage  de  marc,  si  li 
fiancha  ensi.  Mais  or  se  taist  à  tant  li  contes 
dou  chevalier,  et  retourne  à  parler  dou  roi 
Flore  d'Ausi  dont  il  s'est  grant  pièce  teus. 

Or  dist  li  contes  ke  molt  mena  boine  vie 
li  rois  Flores  d'Ausai  et  sa  famé,  comme 
jouene  gent  ki  molt  s'entr'amoient  ;  mais 
molt  furent  dolant  et  courecic  de  çou  ke  il 
ne  porent  avoir  nul  enfant.  La  dame  en  fa- 

soit  grans  proiieres  à  Dieu ,  et  fasoit  canter 
maises  ;  mais  puis  k'il  ne  plaisoit  à  Dieu,  che 
ne  puetiestre.  .J.  jour  vint  laiens  en  l'ostel 
au  roi  Flore  uns  preudom  ki  avoit  son  abita- 
cle  es  grans  foriès  d'Ausai ,  en  molt  sau- 
vage lieu.  Cant  la  roïne  seut  k'il  fu  venus, 
si  vint  à  lui  et  li  fist  molt  grant  joie.  Por  çou 
ke  preusdom  fu ,  la  dame  se  confiesa  à  lui 
et  li  dist  tout  son  airement ,  et  li  dist  ke  elle 
estoit  molt  courecie  de  çou  ke  elle  n'avoit 
eut  nul  enfant  de  son  segnor.  c  A,  dame! 
dist  li  preudom,  puis  ke  il  ne  plaist  à  Nostre 
Segnour,  à  soufrir  le  vos  convient;  et  cant 
il  li  plaira  vous  en  ares  asés  tos  .j.  u  .ij.  »  — 
<  Ciertes ,  sire,  dist  la  dame ,  je  vosroie  ke 
che  fust  jà,  car  mesires  m'en  a  mains  ciere , 
et  ausi  ont  li  haut  baron  de  ceste  tiere ,  et 
m'a  jà  estet  dit  ke  on  dist  à  mon  segnor  k'il 
me  laist  et  prenge  une  autre.»  — t Voire, 
dame ,  dist  li  preudom ,  il  feroit  mal ,  ke 
che  seroit  contre  Dieu  et  contre  sainte  Eglise.  » 
—  c  Ha ,  sire  I  je  vous  prie  ke  vous  priiés  à 

Dieu  pour  moi  ke  je  puise  avoir  enfant  de 
mon  segnour,  car  grant  doutanchc  ai  k'ii 
ne  me  lait.»  —  <  Dame ,  dist  li  preudons,  ma 
proiiere  i  vauroit  pau,  s'il  ne  plaisoit  à 
Dieu  ;  nepourcant  g'en  prierai  volentiers.  > 
Li  preudom  se  parti  de  la  dame ,  et  li  baron 
de  la  tiere  et  dou  pais  vinrent  au  roi  Flore 
et  li  disent  k'il  renvoiast  sa  famé,  et  li  dirent 
k'ii  em  preist  .j.  ne  autre  puis  k'il  n'en  puet 
avoir  nul  enfant  ;  et  s'il  ne  fasoient  (sic)  lor 
consel,  il  iroient  abiter  aleurs;  car  en  nulle 
fin  il  ne  voroient  ke  li  roiaumes  demorast 
sans  oir.  Li  rois  Flores  douta  ses  barons  et 
les  créi ,  et  dist  ke  il  renvoieroit  sa  famé  et 
k'il  l'en  quesisi  (sic)  une  autre  ;  et  il  si  firent. 
Cant  la  dame  le  sot,  si  fu  molt  courecie 
en  son  quer  ;  mais  plus  n'en  osa  faire ,  car 
bien  savoit  ke  ses  sires  le  lairoit;  et  tant  ke 
elle  envoia  kerre  l'iermite  ki  estoit  ses 
confieseres ,  et  il  i  vint.  Si  li  conta  la  dame 
tout  l'afaire  des  barons  ki  orent  pourkacic 
son  segnor  autre  femme  ke  li.  «  Si  vous  pri, 

biaus  pères,  ke  vous  m' aidiés  à  conseiller  ke 
je  porai  faire.  >  —  c  Dame ,  dist  li  preudom , 
s'il  est  ensi  comme  vous  dites,  soufrir  le  vous 
convient  ;  car  contre  vo  segneur  ne  contre 
ses  barons  vous  n'avés  pooir  de  fourçoiier.  > 
—  f  Sire,  dist  la  boue  dame,  vous  dites  voir; 
mes  se  il  plaisoit  à  Dieu,  je  vosroie  iestre 
rencluse  priés  de  vous  :  par  coi  je  fuse  ou 
serviche  de  Dieu  tous  les  jours  de  ma  vie , 
et  ke  jou  euse  confonde  vous.  »  —  t  Dame , 
dist  li  preudom,  che  seroit  trop  estrange 
chose ,  car  trop  iestes  jouene  dame  et  bielle  ; 
mes  je  vous  dirai  ke  vous  ferés  :  priés  de  mon 
iermitage  a  une  abéie  de  blankes  nounains  ki 
molt  sont  bonnes  dames ,  et  là  loe-jou  ke  vous 
en  aies.  Et  elles  en  auront  grant  joie  pour  la 
bonté  de  vous  et  pour  vostre  hautaice.  » — «Si- 
re ,  dist-elle ,  vousavés  bien  dit  :  tout  ensi  le 
ferai-jou,  puis  ke  vous  le  loés.  »  A  lendemain 
parla  li  rois  Flores  à  sa  famé ,  et  li  dist  ensi  : 
c  k'il  convient  ensi  moi  et  vous  départir,  car 
vous  ne  poés  de  moi  avoirenfant  :  si  vousdi 

bienke  don  dcparlcmenl  il  me  poise  molt,  car 
jamèsje  n'amerai  autretant  femme  comme 
je  vous  ai  amée.  »  Lors  coumencha  H  rois 
Flores  trop  drument  à  plorer  et  la  dame 
ausi.  t  Sire  ,  dist-elle ,  pour  Dieu  merchi  ! 
et  ù  irai-jou  et  ke  ferai-jou?  »  —  t  Dame, 
bien ,  se  Dieu  plaist,  car  je  vous  renvoierai 
biel  et  richement  en  vostre  pais  à  vos  amis.  » 
—  «Sire,  dist.la  dame,  clie  n'avenrajà; 
mais  j'ai  pourveu  une  abéie  de  nou nains  où 
je  serai  s'il  vos  plaist,  et  illeukes  siervirai-ge 
Dieu  toute  ma  vie;  car  puis  ke  je  pierc  vo 
compagnie  ,  je  sui  celle  à  cui  nus  hom  n'a- 
bitera  jamès.  »  Lors  plora  li  rois  Flores ,  et 
la  dame  ausi.  Au  tier  jour  s'en  ala  la  roine 
en  l'abéie ,  et  li  autre  roine  fu  venue  ,  si  ot 
granlfieste  etgrant  joie  de  ses  amis.  Li  rois 
Flores  le  tint  iij.  ans;  mais  honkes  n'en  pot 
avoir  enfant.  Mes  à  tant  se  taist  ore  li  contes 
dou  roi  Flore,  et  repaire  à  monsegncur 
Robiert  et  à  Jehan  ki  furent  venu  à  Mar- 
selle. 

En  cesle  partie  dist  li  contes  ke  molt  tu 
mesire  Robiers  dolans ,  cant  il  vint  à  Mar- 
seile,  de  çou  k'il  n'oï  parler  de  nulle  chose 
ki  fust  ou  pais  ;  si  dist  à  Jehan  :  c  Ke  ferons- 
nous?  Vous  m*avés  preste  de  vos  deniers, 
la  vostre  mierchi  ;  si  les  vos  renderai ,  car 
je  venderai  mon  palefroi  et  m'acuiterai  à 
vous.  »  —  <  Sire,  dist  Jehans,  creés-moi  se  il 
vous  plaist,  je  vousdirai  ke  nous  ferons  :  jou  ai 
bienenchore  .c.  sous  de  tournois;  s'il  vos 
plaist,  je  venderai  nos  ij.  chevaus  et  en  ferai 
deniers;  et  je  sui  li  miousdres  boulengiers  ke 
voussaciés,  si  ferai  pain  françois,  et  je  ne 
doue  mie  ke  je  ne  gaagne  bien  et  largement 
mon  dépens.  >  —  «  Jehan ,  dist  mesire  Ro- 
biers ,  je  m'otroi  del  tout  à  faire  vostre  vo- 
lenté.  »  Et  lendemain  vendi  Jehans  ses  .ij. 
chevaus  .x.  livres  de  tournois,  et  achata  son 
blé  et  le  fist  muire,  et  achata  des  corbelles, 
et  coumencha  à  faire  pain  françois  si  bon  et 
si  bien  fait  k'il  en  vendoit  pluske  li  doi  mel- 
lour  boulengier  de  la  ville  ;  et  fist  tant  de- 

dens  les  .ij.  ans  k'il  ot  bien  C.  livres  de 
katel.  Lors  dist  Jehans  à  son  segnour  :  c  Je 
lo  bien  ke  nous  louons  une  très  grant  mason, 
et  jou  akaterai  del  vin  et  hierbegerai  la 
bonne  gent.  >  —  «  Jehan ,  dist  mesire  Ro- 
biers,  faites  à  vo  volenté,  kar  je  Totroi,  et  si 
me  loc  molt  de  vous.  »  Jehans  loua  une  ma- 
son grant  et  bielle,  et  si  hierbrega  la  bonne 
gent ,  et  gaegnoit  asés  à  plenté  ,  et  viestoit 
son  segnour  biellement  et  richement;  et 
avoit  mesire  Robiers  son  palefroi ,  et  aloit 
boire  et  mengier  aveukes  les  plus  vallans  de 
la  ville  ;  et  Jehans  li  envoioit  vins  et  viandes, 
ke  tout  cil  ki  olui  compagnoient  s'en  esmer- 
velloient.  Si  gaegna  tant  ke  dedens  iiij. 
ans  il  gaegna  plus  de  ccc  livres  de  meu- 
ble ,  sains  son  harnois,  ki  valoit  bien  .1.  li- 
vres. Mes  à  tant  se  taist  li  contes  à  parler  de 
Jehan  et  de  monsegnor  Robiert ,  et  retour- 
nera à  parler  de  monsegneur  Raoul. 

Or  dist  li  contes  ke  molt  tint  court  li  cha- 
pelains monsegneur  Raoul  ke  il  alast  outre- 

nier  et  ke  il  racuistast  de  la  plegerie  ù  il  l'a- 
voit  mis;  car  grant  paour  avoit  que  il  ne  le 
laisast  enchores ,  et  tant  ke  mesire  Raous  vit 
bien  ke  faire  li  couvenoit  :  si  aparella  son 
oire ,  et  s'atira  molt  richement  comme  cil  ki 
ot  bien  de  coi ,  si  se  mist  à  la  voie  li  quart 
d'eskuiers;  et  ala  tant  par  ses  journées  k'il 
vint  à  Marselle  sour  mer ,  et  se  hierbrega 
en  rOstel  François  ù  mesire  Robiers  et  Je- 
lians  manoient.  Si  los  comme  Jelians  le  vit, 
si  le  connut  bien  à  la  plaie  k'elle  li  ot  faite 
et  à  çou  ke  maintes  fois  l'avoit  veu.  Cil  che- 
valiers séjourna  en  la  ville  .xv.  jours,  et 
loua  son  pasage.  Ensicon  il  sejournoit,  Je- 
lians le  traist  à  consel  et  li  demanda  k*il  li 
deist  Tocoison  pour  coi  il  aloit  outre-mer  ;  et 
mesire  Raous  li  conta  toute  l'ocoison ,  ki  de 
li  ne  se  prendoit  garde ,  si  comme  li  contes 
l'a  dit  devant.  Gant  Jehans  oï  çou,  si  se  leut. 
Mesires  Raous  mist  son  harnas  en  la  nef,  et 
monta  sour  mer.  Et  esta  tant  la  nés  ù  il  es- 
loitk'il  segournn  en  la  ville  .viij.  jours.  Au 

.ix.ismc  jour  s'esmut  pour  alcrau  saint  Sc- 
pucre;  et  fist  son  pèlerinage,  et  se  confiesa 
au  mius  k'il  pot.  Et  li  kierkn  ses  conOeseres 
en  ponilanche  k*il  rcndist  la  tiere  k'il  tenoit 
sans  raison  ,  au  chevalier  et  à  sa  ienme.  Et 
il  dist  à  son  confiesour  ke  cant  il  venroit  en 
sou  pais  k'il  en  feroit  çou  ke  li  quers  li  apor- 
teroit.  H  se  parti  de  ïherurusalcm  (sic),  et 
s'en  vint  en  Acre,  etatira  son  pasage  comme 
cil  ki  avoit  grant  talent  de  repairier  en  son 
pais.  Il  monta  sour  mer,  si  esra  tant,  ke  par 
nuit,  ke  par  jour,  ke  en  mains  de  .iij.  mois 
il  ariva  au  port  d'Aighe-Morte.  Il  se  parti 
dou  port  et  vint  droit  à  Marselle  ,  là  ù  il  sé- 
journa .viij.  jours  en  l'ostel  mesire  Robiet 
(sic)  et  Jehan,  ke  on  apielle  ore  l'Ostel 
François.  Onkes  mosire  Robiers  ne  le  con- 
nut ,  car  à  çou  ne  pcnsoit  mie.  Au  cief  de 
viij.  jours  se  parti  de  Marselle  ,  entre  lui  et 
soneskuier;  et  esra  tant  par  ses  journées 
k'il  vint  en  son  pais,  ù  il  fu  receus  à  grant 
joie ,  comme  cil  ki  cstoit  rices  chevaliers  de 

rente  et  de  meuble  :  tant  ke  ses  kapelains 
le  mist  à  raison  et  li  demanda  se  nus  li  avoit 
demandé  Tocoison  de  sa  voie.  Et  il  dist  ke 
oïl ,  en  .iij.  lius  :  à  Marselle  et  à  Acre  et  en 
Iherusalem.  f  Et  si  me  dist  cil  à  cui  je  me 
conseliai ,  ke  je  rendise  la  tiere  à  monse- 
gneur  Robiert ,  se  jou  en  ooie  nouvielle ,  u 
à  sa  famé  u  à  ses  oirs.  »  —  c  Ciertes ,  dist 
li  kapelains,  il  vos  loa  boin  consel.  »  Ensi  fu 
mesire  Raous  en  son  pais  grant  pièce  à  re- 
pos et  à  aise.  Mais  à  tant  lait  li  contes  à  par- 
ler de  lui,  et  retourne  à  monsegneur  Robiert 
et  à  Jehan. 

En  ceste  partie  dist  li  contes  ke  cant  me- 
sire Robiers  et  Jehans  orent  esté  .vi.  ans  à 
Marselle,  ke  Jehans  ot  bien  aquis  le  vallant 
de  .vi.  cens  livres,  et  estoient  jà  entré  en  la 
.vij.isme  anée,  et  gaegnoit  Jehans  aukes  çou 
k'il  voloit ,  et  estoit  si  dous  et  si  deboinaires 
k'il  se  fasoit  amer  à  tous  ses  voisins;  et 
aveuc  tout  çou  il  estoit  si  très  eureus  comme 
trop,  et  maintenoit  son  segnour  si  noble- 

ment  et  si  ricement  ke  c'esloit  miervelles  à 
veoir.  Gant  la  lins  des  .vij.  ans  aprocha, 
Jehans  mist  monsegneur  Robierl  son  se- 
gnour  à  raison ,  et  li  dist  ensi  :  c  Sire,  nous 
avons  esté  grant  pieche  en  cest  pais;  si 
avons  tant  conquesté  ke  nous  avons  priés  de 
.vi.c.  livres  de  meuble,  ke  en  deniers,  ke 
en vaselemente  d'argent.  >  —  c  Ciertes,dist 
mesire  Robiers,  Jehan,  il  ne  sont  pas  mien, 
ains  sont  sont  (sic)  vostre,  car  vous  les 
avés  gaegniés.  >  —  cSire,  dist  Jehans,  sauve 
vostre  grase ,  non  sont ,  mes  il  sont  vostre  ; 
car  vous  iestes  mes  drois  sires,  ne  jamès, 
se  Dieu  plaist,  ne  vos  cangerai.  >  —  c  Je- 
han, gran  miercis  ;  je  ne  vous  tieng  mie  à 
siergant,  mes  à  compagnon  et  à  ami.  >  — 
«  Sire,  dist  Jehans,  je  vous  ai  tenu  tous  jours 
loial  compagnie  et  ferai  adiès.  »  —  *  Par 
foiti  dist  mesire  Robiers,  je  ferai  cank*il 
vous  plara;  mais  d'aler  en  mon  pais  je  n'en 
sai  ke  dire ,  car  jou  ai  tant  pierdu  ke  à  envis 
sera  reslorés  mes  damages.  >  —  t  Sire ,  dist 

Jelians,  onkes  de  çoii  ne  vous  esmaiiés,  ke 
cant  vous  venrés  en  vostre  pais  vous  orés 
bonnes  nouvielles,  se  Dieu  plaist.  Et  n'aiiés 
doute  de  riens,  ke  en  tous  les  lias  ù  nous  se- 
rons, se  Dieu  plaist,  je  gaaingnerai  asés 
pour  moi  et  pour  vous.  »  —  e  Ciertes,  Jelian, 
dist  mesire  Robiers,  je  ferai  çou  k'il  vous 
plaira ,  et  irai  là  ii  vous  vosrés.  »  —  t  Sire, 
dist  Jehans,  etjevenderai  nostre  harnoiset 
aparellerai  nostre  voie,  si  nous  en  irons  de- 
dens  .XV.  jours.  »  —  c  Jelian,  de  par  Dieu!  » 
dist  mesire  Robiers.  Jehans  vendi  tout  son 
liarnois,  k'il  avoit  molt  biel;  si  achata  iij. 
chevaus,  .j.  palefroi  à  son  seguour  et  .j.  à 
lui  et  .j.  cheval  à  faire  soumier.  Il  prendent 
congié  à  lor  voisins  et  as  mius  vallans  de  la 
ville,  ki  molt  furent  dolant  de  lor  départe- 
ment. 

Tant  esploita  mesire  Robiers  et  Jehans 
ke  dedens  .iij.  semainnes  vindrent  en  lor 
pais;  et  fist  savoir  mesire  Robiers  à  son  se- 
gnor,  cui  fille  il  avoit  eue,  k'il  venoit.  Li 

sires  en  fu  moU  liés,  car  bien  cuidoit  ke  sîi 
lille  fust  aveiic  lui.  Et  si  esloit-elle  ,  niaisçoii 
esloit  à  guise  d'esquiier.  Mesire  Robiers  fu 
bielcment  reclieus  de  son  segnour,  cui  fille 
il  ot  jadis  espousée.  Gant  ses  sires  ne  pot  oïr 
nouvielles  de  sa  fille,  si  en  fu  molt  dolans; 
et  nekedcnt  il  fis  bielle  fieste  de  monse- 
gneur  Robicrt,  et  manda  ses  chevaliers  et 
ses  voisins;  et  i  vint  mesire  Raous ,  ki  tenoit 
la  tiere  monsegneur  Robiert  à  tort.  Grans 
fu  la  joie  le  jour  et  lendemain ,  et  tant  ko 
misire  Robiers  conta  à  Jehan  l'ocoison  de  la 
fremaille  et  de  çou  k'il  tenoit  sa  tiere  à  tort. 
tSire,  dist  Jehans,  si  l'en  apielés  de  traï- 
son ,  et  je  serai  (sic)  por  vous  la  batalle.  »  — 
€  Jehan,  disl  mesire  Robiers,  non  ferés.  » 
Ensi  le  laisierent  juskes  à  lendemain,  ke 
Jehans  vint  à  monsegneur  Robiert,  et  li  dist 
ensi  k'il  parleroit  au  père  sa  lame,  et  li  dist 
ensi  ;  t  Sire ,  vous  iestes  sires  à  monsegneur 
Robiert  a  priés  Dieu ,  et  il  espousa  jadis  vos- 
ire  fille;  et  fu  une  frcmalle  faite  de  lui  et  de 

monsegneur  Raous,  k'il  dist  k'il  le  feroit 
cous  ançois  k'il  revenist  de  Saiiit-Jakeme  :  de 
coi  mesire  Raous  a  fait  fauseté  entendant, 
k'il  not  onkes  part  de  vostre  bielle  fille, 
et  il  en  a  fait  desloial  traïson  :  tout  ensi  le 
sui-je  près  de  prouver  contre  son  cors.  » 
Lors  saut  avant  mesire  Robiers  et  dist  : 
f  Jehan  biaus  amis ,  nus  ne  fera  la  batalle 
se  jou  non,  ne  ne  pendra  escu  à  col.  >  Lors 
tendi  mesire  Robiers  son  gage  à  son  segnour. 
Si  fu  mesire  Raous  molt  dolans  des  gages; 
mes  desfendre  l'en  couvenoit,  usoi  clamer 
recréant  :  si  tendi  avant  son  gage  aukes 
couardement.  Ensi  furent  li  gage  donné ,  et 
li  jours  de  la  batalle  prounonciés  à  quin- 
saine  sans  nul  contremant.  Or  orés  jà  mier- 
velles  de  Jehan ,  k'il  flst.  Jehan ,  ki  ot  à  non 
madame  Jehane ,  avoit  en  l'ostel  son  père 
une  soie  cousine  giermaine ,  ki  estoit  bielle 
pucielle  et  siavoit  bien  xxv.  ans.  Jehans  vint 
à  li,  descouvri  la  purté,  et  li  conta  tout 
l'afaire  de  cief  en  cief ,  et  se  descouvri  del 

tout  à  li ,  et  H  pria  molt  ke  elle  celast  cest 
afaire  juskes  à  tant  k'il  en  seroit  point  et 
Teure  ke  elle  le  feroit  cousnoislre  à  son 
pere.  Et  sa  cousine,  ki  bien  le  recounut, 
li  dis  ke  elle  le  celeroit  bien ,  ke  jà  par  li  ne 
seroit  descouvierte.  Lors  fu  à  madame  Je- 
hane  licanbre  sa  cousine  aparellie;  si  se  fist 
madame  Jehane  en  la  quinsaine  ke  la  batalle 
devoit  iestre,  bagnier  et  estuver;  si  s'aaisa 
del  plus  ke  elle  pot,  comme  celle  ki  bien 
avoit  de  coi  ;  et  fist  tallier  à  son  point  robes 
.iiij.  paire  d'escarlate ,  de  vairt ,  de  piers  et 
de  dras  de  soie  ;  si  s'aaisa  si  k'elle  revint  en 
sa  grant  biauté ,  et  fu  tant  bielle  et  tant 
avenans  comme  nulle  dame  plus.  Cant  vint 
à  cief  des  .xv.  jours  si  fu  mesire  Robiers 
molt  dolans  de  Jehan  son  eskuier,  ke  il  avoit 
ensi  pierdu  k'il  ne  savoit  ke  il  estoit  deve- 
nus ;  mais  pour  çou  ne  laisa-il  mie  k'il  ne 
s'aparellast  de  la  batalle  conme  cil  ki  avoit 
asës  quer  et  hardement. 
A  lendemain  ke  li  jours  de  la  batalle  fu 

atierminés  vindreut  andui  li  chevalier  ar- 
mé. Et  s'eslongierent  li  uns  de  Tautre ,  et  si 
s'entrekuisent  as  fiers  des  glaves,  et  si  s'en- 
treferirent  de  si  grant  air  k'il  s'entreporte- 
rent  à  tiere,  lor  chevaus  sour  lor  cors. . J.  poi 
fu  nav[r]és  mesir  Raous  ou  costé  seniestre. 
Mesire  Robiers  se  leva  tous  premiers ,  et 
vint  grant  pas  à  mesire  Raoul,  et  le  fiert 
grant  cop  sour  son  heaume,  si  k'il  li  abati  le 
ciercle,  et  li  enbara  juskes  en  la  coiffe  de 
fier,  et  li  trencha  tout;  mes  la  coife  fu  de 
fort  acier,  si  ne  le  navra  mie  ;  nonpourcant 
si  le  fist  cancheler  si  k'il  se  prist  à  l'arçon  de 
la  sielle.  Et  se  ce  ne  fust,  il  fust  cheus  à  tiere. 
Et  mesire  Raous,  ki  fu  bons  chevaliers, 
fiert  monsegner  Robiert  si  grant  cop  sour 
son  heaume  ke  tout  l'estoune.  Et  li  cos  des- 
cent  sour  Tespaule ,  si  li  chopa  les  malles 
del  haubierc;  mes  point  ne  le  navra.  Et 
mesire  Robiers  le  fiert  de  tout  son  pooir  ; 
mais  il  li  gieta  l'esku  encontre  et  il  l'en  abati 
.j.  quartier.  Cant  mesire  Raous  senti  ses 

grans  cos  si  le  redouta  molt ,  et  vosist  bien 
iesire  ouire-mer,  par  si  k'il  fust  cuites  de  la 
batalle  et  par  si  ke  mesire  Robiers  reuist 
ariere  sa  tiere  keil  tenoit;  elnonpourcanl  il 
met  toute  se  forche  et  se  pr[o]aiclie,  et  rekiert 
monsegneur  Robiert  molt  asprement ,  et  li 
donne  grans  cos  sour  son  esku,  si  k'il  li  fendi 
juskes  en  la  boucle.  Et  mesire  Robiers  le 
refiert  grant  cop  sour  son  heaume  ;  mes  il 
gieta  l'esku  encontre ,  et  mesire  Robiers  li 
chopa  par  mi  ;  et  descendi  l'espée  sour  le 
col  del  cheval ,  et  li  trencha  le  col  par  mi , 
et  abati  tout  en  .j.  mont  lui  et  le  cheval; 
mes  tos  sali  sus  mesire  Raous ,  comme  cil 
ki  en  maint  pesant  esiour  ot  esté.  Et  mesire 
Robiers  descendi ,  ke  onkes  à  cheval  ne  le 
vot  rekesre  puis  k'il  fu  à  pié. 

Or  sont  li  doi  chevalier  venu  à  Teskier- 
mie ,  et  s'entre-depaicent  lor  eskus  et  lor 
heaumes  çt  lor  haubicrs  si  k'il  sont  molt 
enpirié ,  et  s'entre-sacent  le  sanc  de  lor  cors 
as  espées  irençans;  et  si  il  freisent  ausi 


—  52  — 

grans  cos  comme  il  fasoicnt  as  premiers, 
tos  eust  li  uns  l'autre  ocis  ;  car  il  avoient  si 
poi  de  lor  cskus  k'à  painncs  en  pooient-il 
lor  puins  couvrir.  Si  n'i  a  nul  d'aus  ki  toute 
paoïir  n'ait  de  mort  u  de  honte  avoir.  Non- 
pourcant  la  grant  proaiche  k'il  ont  en  aus 
les  semont  de  mener  à  cief  la  batalle.  Mesi- 
robiers  (sic)  prist  l'espée  à  .ij.  puins,  et  feri 
monsegneur  Raoul  de  toute  sa  forche  sour 
son  iaume ,  et  li  chopa  par  mi ,  si  ke  Tune 
moitiés  l'en  chéi  sour  les  espaules ,  et  chopa 
la  coife  de  fier ,  et  li  fist  grant  plaie  en  la 
tieste.  Et  fu  mesire  Raous  si  eslounés  dou 
cop  k'il  flati  ù  la  tiere  d'un  des  genous , 
mes  il  sali  aukes  tos  ;  si  fu  molt  à  mescief 
cant  il  vit  ensi  sa  tieste  nue ,  et  ot  grant 
paour  de  mort;  et  vient  à  monsegneur  Ro- 
biert,  et  le  fiert  de  tout  son  pooir  com  il 
avoit  d'esku ,  et  li  copa  et  descendi  li  cos 
sour  le  heaume,  et  li  fendi  bien  .ij.  doie. 
Et  li  espée  ki  descendi  sour  la  coife  de  fier, 
ki  molt  fu  bonne ,  si  ke  li  espëc  brisa  par 

mi.  Cant  mcsire  Raous  vit  l'espée  brisic  et 
sa  ticste  nue,  si  ot  grant  doutanche  de 
mort;  nekcdent  il  s'abasa  ù  ticrc,  et  prist 
une  grant picrc  à  ij.  mains,  et  le  gieta  apriès 
monsegneur  Robiert  de  toute  sa  forche; 
mes  il  se  destourna  cant  il  vit  la  piere  ve- 
nir, et  keurt  sus  à  monsegneur  Raoul ,  ki 
coumencha  à  fuir  aval  le  camp.  Et  mesire 
Robiers  li  dist  ke  s'il  ne  se  claimme  recréant , 
il  Tocira.  Iladont  li  dist  mesire  Raous  : 
«  Aies  merci  de  moi ,  gentius  chevaliers ,  et 
veeschi  m'espëe  autant  comme  g*en  ai,  et 
le  te  renc ,  et  me  ma-je  del  tout  en  ta  ma- 
naie  ;  si  te  pri  ke  tu  aies  pitë  de  moi ,  et 
prie  ton  segneur  et  le  mien  k'il  ait  pitië  de 
moi  et  ke  tu  et  il  me  sauvés  la  vie ,  et  je  te 
reng  et  otroi  ta  terre  et  la  moie  ;  car  je  Tai 
tenue  contre  droit  et  contre  raison ,  et  ke 
jou  la  bielle  dame  et  la  bonne  disfamai  à 
tort.  »  Quant  li  sires  monsegneur  Robiert 
01  çou ,  si  dist  k'il  en  avoit  asës  l'ait ,  si  pria 
tant  mesire  Robiers  son  segnonr  ke  il  li  par- 

donna  son  mesfait,  et  tant  en  priierent  li 
autre  chevalier  k*il  en  fu  cuites  par  si  k'il 
iroit  outre  mer  à  tous  jours. 

Ensi  conquist  mesire  Robiers  sa  tiere  et 
la  tiere  monsegneur  Raoul  à  tous  jours  ausi  ; 
mes  trop  fu  dolans  et  coureciés  à  son  quer 
de  la  bonne  dame  et  bielle  k'il  avoit  ensi 
pierdue  k'il  ne  s'en  pooit  conforter,  et  d'autre 
part  il  fu  si  dolans  de  Jehan  son  eskuier 
k'il  avoit  ensi  pierdu  ke  ce  est  miervelles. 
Et  ses  sires  n'a  voit  pas  mains  de  courrouc 
de  sa  bielle  fille  ke  il  avoit  ensi  pierdue  ke 
l'en  n'en  savoit  nulles  nouvielles  ;  mais 
dame  Jehane,  ki  fu  en  la  canbre  sa  cousine 
giermainne  .xv  jours  molt  à  aise,  mais  cant 
elle  sot  ke  ses  sires  ot  venkue  la  batalle,  si 
fu  molt  à  aise.  Et  elle  ot  fait  faire  .iiij.  paire 
de  reubes,  si  com  il  est  devan  dit,  si  viesti 
la  plus  rice  :  che  fu  celle  de  soie ,  ki  fu  ben- 
dée  de  fin  or  arabiois.  Si  fu  tant  bielle  de 
cors  et  de  vis  et  tant  avenans  ke  au  monde 
on  ne  trouvast  plus  bielle  riens ,  si  ke  sa 


cousine  giermainne  s'esmervelloit  toute  de 
sa  grant  biauté.  Et  elle  ot  esté  bagnie  et 
tifée  et  aaisie  de  tous  poins  les  .xv.  jours,  si 
estoit  venue  en  si  grant  biaié  corn  à  mer- 
velle. 

Molt  fu  madame  Jehane  bielle  et  bien 
seans  en  la  reube  de  soie  bendée  d'or.  Lors 
apiela  sa  cousine  et  li  dist  :  <  Ke  te  samble- 
il  de  moi?  »  —  c  Coi?  dame,  dist  la  cousine, 
vos  iestes  la  plus  bielle  dame  du  monde.  » 
—  tOr  te  dirai  dont ,  bielle  cousine,  ke  tu  fe- 
ras :  va ,  si  di  tout  avant  à  mon  père  ke  il  ne 
fâche  pas  deul ,  mais  soit  liés  et  joians ,  et  ke 
tu  li  aportes  boines  nouvielles  de  sa  fille,  ki 
est  sainne  et  haitie  ,  et  k'il  viegne  aveuckes 
toi,  et  ke  tu  li  moustesras.  Si  Tamainne 
ciens,  et  il  me  vesra ,  je  croi,  volentiors.  » 
La  puciolle  li  dist  ke  cel  mesage  li  fera-elle 
bien.  Elle  en  vint  au  père  madame  Jehane , 
et  li  dist  çou  ke  sa  fille  li  ot  dit.  Cant  li  sires 
Toi  si  le  tinnt  à  grant  mervelle,  et  ala  apriès 
la  pucielle,  et  trouva  sa  fille  en  sa  cambre, 

si  le  reconnut  tantos,  et  li  mist  ses  bras  au 
col ,  et  plora  sour  li  de  joie  et  de  pité ,  et  ot 
si  grant  joie  ke  à  painnes  pooit-il  parler  à  li  ; 
si  li  demandai!  elle  avoit  si  longement  esté. 
«  Biaus  pères ,  dist  la  dame ,  vous  le  sarés 
bien  à  tans.  Mes,  por  Dieu  !  faites-moi  venir 
madame  ma  mère ,  car  g'aimolt  grant  talent 
de  li  veoir.  >  Li  sires  manda  sa  famé;  etcant 
elle  vint  en  la  cambre  ù  sa  fille  estoit,  et  elle 
le  vit  et  counut ,  si  chey  pasmée  de  joie  ,  et 
ne  pot  parler  de  grant  pieche  ;  et  cant  elle 
revint  de  pasmisons ,  nus  ne  poroit  croire  la 
grant  joie  ke  elle  fist  de  sa  fille.  Si  comme 
elle  estoil  en  celle  joie ,  li  pères  à  la  bielle 
dame  ala  kesre  monsegneur  Robiert ,  et  li 
dist  ensi  :  «  Mesire  Robiert ,  biau  dus  fins, 
nouvielles  vous  sai  dire  molt  joieuses  aveukes 
vous.  >  —  c  Ciertes,  dist  mesire  Robiers,  de 
joie  averoie-jou  bien  mestier;  car  nus,  sans 
Dieu ,  ne  poroit  maitre  consel  à  çou  ke  jou 
euse  joie;  carg'ai  pierdu  vo bielle  fille,  dont 
j*ai  trop  gran  duel  au  quer;apriès  j'ai  pierdu 


k 


—  57  — 

le  varlet  et  l'eskuhier  ki  onkes  fust  au 
monde  ki  plus  de  bien  me  (ist  :  c*est  Jehans 
ii  bons  mes  eskuiers.  >  —  t  Mesires  Robiert, 
dist  li  sires,  or  ne  vous  esmaiiés  mie  si  ;  car 
des  eskuiers  vous  trouvères  asés,  mis  de 
ma  bielle  (ille  vous  sai-ge  bien  à  dire  boines 
nouvielles  ;  car  je  l'ai  veue  maintenant ,  et  si 
saciés  ke  c'est  la  plus  bielle  dame  ki  soit  el 
monde.  >  Gant  mesire  Robiers  oy  cou,  si  tre- 
saut  tous  de  joie  et  dist  à  son  segnor  :  c  A , 
sire  !  por  Dieu  !  menés-moi  veoir  se  çou  est 
voirs.  »  —  c  Volentiers ,  dist  li  sires  :  venés- 
vous-ent.  >  Li  sires  va  devant  et  cil  apriès, 
tant  k'il  sont  venu  en  la  canbre  ii  la  mère 
fasoit  enchore  grant  fieste  de  sa  fille ,  et 
ploroient  de  joie  li  une  sour  l'autre.  Gant 
elles  virent  lor  drois  segnors  venir  si  se  le- 
vèrent ;  et  si  tos  comme  mesire  Robiers  cou- 
nut  sa  famé ,  si  li  couru  les  bras  tendus,  si 
s'entr'acolerent  et  baisent  menuement,  et 
pleurent  de  joie  et  de  pité.  Et  furent  ensi 
entr'acholé  l'esrure  de  .x.  arpens  de  liere 


ansois  ke  on  les  peuust  desasanbler.  Li  sires 
coumanda  ke  les  tables  fusent  mises  pour 
souper ,  si  souperent  et  menèrent  gran 
goie. 

Apriès  souper,  cant  la  fieste  ot  esté  grans, 
s'alerent  coucier;  si  jut  la  nuit  mesire  Robiers 
aveue  madame  Jeliane  sa  famé,  ki  li  fist  molt 
grant  joie,  et  il  li  ausi;  et  parlèrent  ensanle 
de  molt  de  choses,  et  tant  ke  mesire  Robiers 
li  demanda  ù  elle  avoit  tant  esté,  et  elle  dist  : 
«  Sire,  molt  i  aroit  à  conter  :  vous  le  saurés 
bien  à  tans;  mais  dites-moi  coument  vous 
Tavés  puis  fait  ne  ù  vous  avés  esté  si  longe- 
ment.  »  —  e  Dame ,  dist  mesire  Robiers ,  ce 
vous  dirai-je  bien.  »  Si  li  coumenche  à  con- 
ter tout  çou  ke  elle  savoit  bien,  et  de  Jehan 
son  eskuier  ki  tant  de  bien  li  avoit  fait ,  et  li 
distk'il  estoit  si  coureciés  de  çou  ke  il  l'avoit 
ensi  pierdu,  k'il  ne  flneroit  jamès  d'esrer 
devant  ke  il  Taroit  trouvé,  et  k'il  mouveroit 
au  matin,  t  Sire,  dist  la  dame,  ce  seroit 
folie.  Et  ke  sera-che  dont?  me  volés-vous 

dont  laisier?  »  —  t  Ciertes,  dame,  dist-il , 
faire  le  me  couvient,  car  nus  lion  ne  fist 
onkesautant  pour  autre  comme  il  a  fait  pour 
moi.  »  —  «  Sire ,  dist  la  dame ,  se  il  a  fait 
pour  vous,  il  a  fait  que  sages  :  il  le  de  voit  bien 
faire.  »  —  t  Dame ,  dist  mesire  Robiers ,  à 
çou  ke  vous  me  dites  vous  le  counisiés.  »  — 
f  Ciertes,  dist  la  dame,  je  le  doi  bien  cou- 
noistre ,  car  il  ne  fist  piechà  chose  ke  je  ne 
seuse  bien.  »  —  t  Dame,  dist  mesre  (sic) 
Robiers ,  vous  me  faites  toute  esmiervellier 
de  teus  parolles.  »  —  «  Sire ,  dist  la  dame, 
homkes  ne  vous  esmiervelliés.  Se  je  vous  di- 
soie  une  parolle  pour  voir  et  à  ciertes,  dont 
ne  m'en  crerés-vous  bien  ?»  —  t  Dame,  dist- 
il,  oïl  voir.  *  —  <  Or  me  créés  dont  de 
cesti ,  fait-elle  ;  car  bien  saciés  vraiement  ke 
je  sui  icil  Jehans  ke  vous  volés  aler  kesre, 
et  si  vous  dirai  coument.  Can  je  seuc  ke  vous 
en  fustes  aies  pour  le  gran  deul  ke  vous  aviés 
de  çou  ke  vous  cuidiés  ke  je  me  fuse  mes- 
faite  et  pour  vostre  tiere  ke  vous  cuidiés  avoir 

isi  pierdue  à  tous  jours,  cant  jou  6i  conter  l'o- 
coison  de  la  fremalle  et  le  traison  ke  mesire 
Raous  avoit  faite,  si  fui  tant  courecie  comme 
nulle  fenme  plus.  Tantos  je  fisc  rouegnier 
mes  cheviaus,  et  pris  deniers  en  mes  cofres 
entour  .x.  livres  de  tournois,  et  m'atournay 
com  eskuiers,  et  vos suii  juskes  à  Paris,  et 
vos  trouvai  à  la  tonbe  Ysoré ,  et  là  m'acom- 
pagnai-ge  à  vous ,  et  nous  alanmes  ensanle 
juskes  à  Marsaille,  et  fûmes  .vij.  ans  en- 
sanble,  ù  je  vos  siervi  à  mon  pooir  comme 
mon  droit  segnor;  si  le  tieng  à  bien  enploiié 
tout  le  sierviche  ke  g*i  ai  fait.  Et  saciés  pour 
voir  ke  je  suis  inocense  et  giuste  de  tout  çou 
ke  li  mauvais  chevaliers  me  metoit  sus  ;  et 
bien  i  pert ,  k'il  en  a  esté  en  camp  hounis  et 
a  recouneut  la  trayson.  >  Lors  achola  ma- 
dame Jehane  monsegneur  Robiert  son  se- 
gnour,  et  le  baisa  en  la  bouce  molt  douce- 
ment. Cant  mesire  Robiers  entendi  ke  ce 
fu  elle  ki  si  bien  Tavoit  siervi ,  si  en  ot  si 
grant  joie  ke  nus  poroit  dire  ne  penser ,  et 

molt  s'esmerviella  en  son  quer  coument  elle 
se  peut  apenser  de  çou  faire  ki  tournoit  à  si 
jçrant  bonté  :  si  l'en  ama  miiistous  les  jours 
de  sa  vie. 

Ensi  furent  ensanble  cesij.  boines  per- 
sonnes; et  alerent  sour  lor  tiere  manoir,  k'il 
a  voient  grant  et  bielle ,  et  menèrent  bonne 
vie  comme  jouene  gent  ki  molt  s'entr'ame- 
rent.  Et  ala  mesire  Robiers  souvent  as  lour- 
noiemens  aveukes  son  segnor,  de  oui  mesnie 
il  estoit ,  et  i  fist  molt  de  s'ouneur  et  i  con- 
quist  grant  pris  et  grant  avoir,  et  fist  tant 
k'il  aquist  plus  de  tiere  ke  il  n'en  avoit.  Et 
cant  lor  sires  et  lor  dame  furent  mort,  si 
orent  toute  la  tiere.  Et  fist  tant  par  sa  proaiche 
k'il  fu  doubles  banerés  et  eut  bien.iiij.M. 
livrées  de  tiere  ;  mais  honkes  ne  pot  avoir 
nul  enfant  de  sa  famé  :  dont  il  fu  molt  cou- 
reciés.  Ensi  fu  aveuc  sa  famé  plus  de  -x. 
ans  puis  k'il  ot  vencu  la  batalle  contre  mon- 
segneur  Raoul.  Apriès  le  tienne  de  .x.  ans , 
par  la  volenté  de  Dieu ,  à  cui  nous  soumes 

tout  sousmis ,  le  prist  H  maus  de  la  mort ,  et 
moru  comme  preudom,  et  ot  toutes  ses 
droitures ,  et  fu  mis  en  tiere  à  grani  ounour. 
Et  sa  famé ,  la  bielle  dame  ,  en  fist  si  grant 
deul  ke  tout  cil  ki  le  veoient  en  orent  pité  ; 
mais  en  la  fin  li  convint  le  deul  ou- 
blier, si  s'en  conforta;  mais  che  fu  petit. 
Molt  se  démena  la  dame  en  sa  vaiveté  comme 
bonne  dame  et  relegieuse ,  car  elle  amoit 
molt  Dieu  et  sainte  Eglise;  si  se  tint  molt  um- 
lement,  et  molt  ama  les  povres  et  lor  fist 
molt  de  biens,  et  fu  si  bonne  dame  ke  nus 
ne  savoit  en  li  ke  dire  ne  ke  reprendre  se 
tout  gran  bien  non.  Et  aveuc  tout  cou  elle  es- 
toit  tant  bielle  ke  caskuns  disoit  ki  le  veoit 
ke  cou  estoit  li  mireoirs  de  toutes  les  dames 
del  monde  de  biauté  et  de  bonté.  Mais  à  tant 
se  taistli  contes  .j.  poi  à  parler  de  li ,  et  re- 
tourne à  parler  dou  roi  Flore,  dont  il  s'est 
grant  pieclie  teus. 

Or  dist  li  contes  ke  li  rois  Flores  d'Ausai 
fu  en  son  pais  molt  dolans  et  molt  coureciés 

de  la  départie  de  sa  première  fenme  ;  non- 
pourcant  li  autre  li  fu  amenée ,  ki  aukes  fu 
bielle  et  gente  ;  mais  il  ne  le  pot  avoir  d'a- 
sés  si  à  quer  comme  il  avoit  Tautrc.  .liij.  ans 
fu  aveukes  li  ;  mais  honkes  enfant  n'en  pot 
avoir.  Et  cant  il  i  ot  esté  cel  tiermine,  si  prist 
la  dame  li  maus  de  la  mort,  et  fu  enfouie  : 
dont  si  ami  furent  molt  dolent.  Si  fu  fais 
ses  siervices  si  ke  on  doit  faire  à  Romme. 
Et  demora  li  rois  Flores  vaives  plus  de  .ij. 
ans;  et  fu  enchoresjouenes  hom,  k'iln'avoit 
pas  plus  de  .xlv.  ans ,  et  tant  ke  si  baron  li 
dirent  ke  marier  le  couvenoit.  t  Ciertes , 
dist  li  rois  Flores ,  de  che  faire  n'ai-ge  pas 
grant  talent ,  car  jou  ai  eu  .ij.  femmes  ;  hon- 
kes enfant  n'en  poc  avoir.  Et  d'autre  part , 
la  première  ke  j'oi  fu  tant  bonne  et  tant 
bielle,  et  tanlTamoie  de  mon  quer  pour  la 
grant  biauté  ki  estoit  en  li  ke  je  ne  le  puis 
oublier  ;  si  vous  di  bien  que  jamès  fenme 
ne  prenderai  se  je  ne  l'ai  ausi  bielle  et  ausi 
bonne  com  elle  estoit.  Or  ait  Dieus  merchi 

de  rame  de  li  !  car  elle  est  respasée  en  Ta- 
béie  ù  elle  estoit,  che  m'a-on  fait  enten- 
dant. >  —  <  Ha  ,  sire  !  dist  uns  chevaliers 
ki  estoit  de  son  privé  consel ,  il  a  molt  de 
bonnes  dames  aval  le  pais,  ke  vous  ne 
counisiés  pas  toutes  ;  et  encore  sai-ge  telle 
k'il  n'a  de  bonté  ne  de  biauté  sa  parel  el 
monde;  et  se  vous  saviés  saviés  (sic)  sa 
bonté ,  et  vous  veisiés  sa  grant  biauté ,  vous 
diriés  bien  ke  bons  eureus  seroit  li  rois  ki 
poroit  avoir  le  daugier  de  tel  dame  ;  et  sa- 
ciés  ke  elle  est  genlius  fenme  et  vallans  et 
riche  et  de  grant  tiere.  Et  si  vos  conterai 
partie  de  ses  bontés,  s'il  vous  plaist.  »  Et  li 
rois  dist  k'il  veut  bien  c'on  li  die.  Et  li  che- 
valiers coumenche  à  conter  coument  elle 
s'esmut  por  aler  kesre  son  segnour,  et  cou- 
ment elle  le  trouva  et  mena  à  Marselle, 
et  les  grans  bontés  et  les  grans  siervices 
k'elle  li  fist,  si  comme  il  a  esté  dit  el  conte 
par  devant,  si  ke  li  rois  Flores  s'en  esmier- 
yella  trop.  Et  dist  au  chevalier  à  consel  ke 


tel  femme  prenderoit-il  volentiers.  «  Sire, 
dist  li  chevaliers ,  ki  estoit  dou  pais  à  la 
dame ,  je  irai  à  li ,  s'il  vous  plaisl;  si  parle- 
rai tant  à  li ,  se  je  puis,  ke  li  mariages  de 
vous  .ij.  sera  fais.  »  —  t  Oïl,  dist  li  rois 
Flores ,  je  veul  bien  ke  vous  i  alliés ,  et  vous 
pri  ke  vous  pensés  de  la  besongne.  » 

A  tant  s'esmut  li  chevaliers  et  esra  tant  par 
ses  journées  k'il  vint  ou  pais  ù  la  bielle 
dame  manoit  ke  li  contes  apielle  ma  dame 
Jehane.  Il  le  trouva  à  .j.  sien  kastiel  à  sé- 
jour; et  elle  li  fist  grant  joie,  comme  celui 
cui  elle  counisoit.  Li  chevaliers  le  traist  à 
consel ,  et  li  conta  dou  roi  Flore  d'Ausai  ki 
le  mandoit  ke  elle  venist  à  lui  et  il  la  prende- 
roit  à  lenme.  Cant  la  dame  oï  ensi  le  cheva- 
lier parler,  si  coumencha  à  sousrire  (ki  molt 
bien  li  avenoit),  et  dist  au  chevalier  :  «  Vos- 
ire  rois  n'est  pas  si  enteus  ne  si  courtois 
coume  je  cuidoie ,  cant  il  me  mande  ensi  ke 
je  voise  à  li  et  il  me  prendera  à  fenme.  Cier- 
tes ,  je  ne  sui  mie  soudoiiere  pour  aler  à  son 

coumant;  mais  dites  à  voslre  roi,  s*il  li 
plaist,  k'il  viegne  à  moi ,  se  il  me  prise  tant 
et  ainme  et  se  li  soit  biel  se  je  le  veul  pren- 
dre à  mari  et  à  espous  ;  car  li  segnor  doivent 
rekesre  les  dames ,  ne  mie  les  dames  les 
segnours.  >  —  «  Dame ,  dist  li  chevaliers , 
tout  çou  ke  vous  m'avés  dit  li  dirai -ge 
bien;  mais  je  doue  k'il  ne  le  tiegne  à  or- 
guel.  »  —  c  Sire  chevaliers ,  dist  li  dame ,  il 
i  notera  çou  k'il  li  plaira  ;  mais  en  chose  ke 
je  vous  aie  dite  il  n'a  se  courtoisie  non  et 
raison.  >  —  e  Dame,  dist  li  chevaliers,  de 
par  Dieu  ce  soit!  je  m'en  vois  à  vostre  con- 
giet  à  monsegneur  le  roi ,  et  li  dirai  çou  ke 
vous  m'avés  dit;  et  se  vous  li  volés  plus  man- 
der, si  le  me  dites.  >  —  t  Oïl,  dist  la  dame: 
dites-li  ke  jo  li  manc  salus  et  ke  je  li  sai  molt 
bon  gré  de  l'ounour  ke  il  m'a  mandé.  » 

Li  chevaliers  se  parti  à  tant  de  la  dame , 
et  vint  au  quart  jour  au  roi  Flore  d'Ausai,  et 
le  trouva  en  sa  canbre,  là  ù  il  parloit  à  son 
privé  consel.  Li  chevaliers  salua  le  roi,  et 

il  li  rendi  son  salu,  et  le  fist  séir  dalès  li 
et  li  demanda  nouvielles  de  la  hiele  dame. 
Et  il  li  conta  tout  çou  k'elle  li  mandoit, 
ke  elle  ne  venroit  point  à  li,  car  elle  n'es- 
toit  point  soudoiiere  pour  aler  à  la  re- 
keste  de  lui  ;  car  li  segnour  sont  tenut  à  re- 
kerre  les  dames  :  che  li  mandoit-elle,  et 
se  li  mandoit  salus  et  ke  elle  li  savoit  bon 
gré  del  liounour  k'elle*  li  rekairoit.  Gant  li 
rois  Flores  entendi  ces  parolles  si  coumen- 
cha  à  penser,  et  ne  dist  mot  devant  grant 
pieche.  «  Sire,  dist  uns  chevaliers  ki  estoit 
ses  mestres  conselliers ,  à  coi  pensés-vous 
tant?  Ciertes,  toutes  teus  parolles  doit  bien 
dire  boine  dame  et  sage  ;  et  si  m'ait  Dieus , 
elle  est  et  sages  et  vallans  :  si  vos  lo  en  bonne 
foi  ke  vous  regardés  .j.  jour  ke  vos  pores 
ieste  ;  à  li  mandés  salus,  et  ke  vos  serés  à  tel 
jour  à  li  pour  faire  hounour  et  pour  prendre 


*  On  Ut  ainsi  au  manusciit;  mais  le  sens  exige 

à  fenme.» — t  Ciertes,  dist  li  rois  Flores,  je  li 
manderai  ke  je  serai  à  li  el  mois  de  Paskes, 
et  ke  elle  s*  a  parant  pour  recevoir  tel  homme 
comjesui.»  Lors  distli  rois  Flores  au  cheva- 
lier ki  ot  esté  à  la  dame ,  k'il  meust  dedens 
tierc  jour  à  aler  dire  ces  nouvielles  à  la 
dame. 

Au  tierc  jour  mut  li  chevaliers ,  et  esra 
tant  k'il  vint  à  la  dame ,  et  li  dist  ke  li  rois  li 
mandoit  k'il  seroit  à  li  el  mois  de  Paskes. 
Et  elle  respondi  ke  che  fust  de  par  Dieu,  et 
ke  elle  en  parleroit  à  ses  amis ,  et  ke  elle  se- 
roit aparelie  pour  faire  se  volenté  si  comme  li 
houneurs  de  bonne  dame  le  rekiert.  Apriès 
ces  parolless'en  parti  li  chevaliers,  et  en  vint  à 
son  segnor  le  roi  Flore  et  H  conta  la  response 
de  la  bielle  dame  si  comme  vous  Tavés  oï.  Si 
atira  li  rois  Flores  d'Ausai  son  oire  et  s'esmut 
atout  grant  gent  pour  aler  ou  pais  à  la  bielle 
dame.  Cant  il  fu  là  venus  si  le  prist  el  espousa. 
Et  i  otgrant  joie  et  grant  fieste.  Si  l'enmena 
en  son  pais,  ù  on  fist  molt  gran  joie  de  li.  Si 


rama  molt  li  rois  Flores  pour  sa  grant  biauté 
et  pour  le  grant  sens  et  le  grant  valour  ki  en 
li  estoit.  Et  dedens  l'anée  k'il  l'ot  prise  elle 
fu  grose  et  porta  fruit  en  son  ventre  tant  ke 
drois  fu;  et  délivra  d'une  fille  avant  et  d'un 
fil  apriès ,  ki  ot  à  non  Florens,  et  la  fille  ot  à 
non  Florie.  Et  fu  cil  enfès  Florens  molt  biaus. 
Et  cant  il  fu  chevaliers  si  fu  li  miudres  ke 
on  seuist  as  armes  à  son  tans,  si  k'il  fu  esleus 
à  iestre  empereres  de  Coustantinoble.  Et  fu 
molt  preudom,  et  fist  molt  d'essart  et  de  do- 
lour  as  Sarasins.  Et  la  fille  fu  puis  roine  de 
la  tiere  son  père ,  ot  le  prist  à  fenme  li  fias 
au  roi  de  Hungrie  ;  et  fu  dame  de  .ij.  roiau- 
mes.  Celle  grant  hounour  otria  Die  us  à  la 
bielle  dame  pour  bonté  et  pour  sa  loiauté. 
Gran  tans  fu  li  rois  Flores  aveuc  celle  bielle 
dame  ;  et  cant  il  plot  à  Dieu  ke  sa  fins  vint,  si 
ot  si  bielle  counisanche  ke  Dieus  en  ot  une 
bielle  ame.  Apriès  çou  la  dame  ne  vescui  ke 
demi-an,  si  trespasa  dou  siècle  comme  boine 
et  loiaus ,  et  eut  bielle  fin  et  bonne  recou- 

nisanche.  Ichi  finist  li  contes  doii  roi  Flore 
et  de  la  bielle  Jehane. 

